
Raport
privind mandatarea primarului Comunei Sadu ca reprezentant al Comunei Sadu în Adunarea Generală a Asociației de Dezvoltare Intercomunitară “ECO” Sibiu să voteze “pentru” aprobarea ajustării tarifelor activității de sortare, compostare și transfer a Stației de Sortare si a Stației de Compostare Șura Mică și a Stației de Sortare Cisnădie
Prezentarea situației:
La data de 29.12.2020, a fost încheiat de către ADI ECO Sibiu, în numele şi pe seama unităţilor administrativ-teritoriale membre din zona 1 Sibiu, zona 2 Avrig, zona 3 Agnita, zona 5 Săliște Contractul de delegare prin concesiune a activității de sortare și compostare a Stației de Sortare si a Stației de Compostare Șura Mică și a Stației de Sortare Cisnădie n.2037/29.12.2020, încheiat cu SC SOMA SRL, ca urmare a implementării proiectului « Sistem de Management Integrat al deșeurilor în Județul Sibiu » cuprins în axa prioritară 2 din Programul Operațional Sectorial mediu 2007-2013.
Solicitarea de aprobare a ajustării tarifelor de sortare, compostare și transfer a Stației de Sortare si a Stației de Compostare Șura Mică și a Stației de Sortare Cisnădie nr.3005/14.08.2023 transmisă de către operatorul S.C. SOMA S.R.L. și înregistrată la ADI ECO Sibiu sub nr. 971/16.08.2023 se întemeiază pe prevederile art. 33 ale Ordinului ANRSC nr. 640/2022 privind normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare.
 Art. 1 alin. (1) din normele metodologice anterior menționate reglementează procedura de stabilire, ajustare sau modificare a tarifelor pentru activităţile de salubrizare prevăzute la art. 2 alin. (3) din Legea serviciului de salubrizare a localităţilor nr. 101/2006, republicată, cu modificările şi completările ulterioare, precum şi metodologiile de calcul ale tarifelor/taxelor distincte pentru gestionarea deşeurilor şi a taxelor de salubrizare plătite de utilizatori.
Astfel, potrivit prevederilor nr. 33 alin. (1) din Ordinul ANRSC nr. 640/2022:
  ”(1) Tarifele pentru activităţile specifice serviciului de salubrizare se ajustează periodic, la cererea operatorilor, la un interval de minimum 3 luni, cel mult până la nivelul rezultat din aplicarea coeficientului de indexare cu evoluţia indicelui preţului de consum total, calculat pentru perioada cuprinsă între luna de referinţă corespunzătoare precedentei aprobări şi luna celui mai recent indice publicat de Institutul Naţional de Statistică la data solicitării, fără a se modifica cantitatea, volumul sau, după caz, suprafaţa programată avută în vedere la fundamentarea anterioară.
  (3) Ajustarea tarifului se face prin aplicarea coeficientului de indexare cu evoluţia indicelui preţului de consum total (IPC total) la total cheltuieli de exploatare, fără a fi necesară fundamentarea elementelor de cheltuieli.”
Totodată art. 10 alin. (10) și (11) din “Contractul de delegare prin concesiune a gestiunii activității de operare a Statiei de sortare și a Stației de compostare Șura Mică și a Stației de Sortare Cisnădie” nr. 2037/29.12.2020 prevede modalitatea de ajustare a tarifelor operatorului precum și faptul că în situația intervenției de modificări legislative în ceea ce privește metodologia și/sau formulele de calcul referitoare la ajustarea tarifelor, se va avea în vedere legislația aplicabilă la data formulării solicitării de ajustare. De asemenea, contractul de delegare prevede și parametrul de ajustare care este indicele prețurilor de consum comunicat de INS, parametru care este în conformitate cu art. 33 alin. (3) din Ordinul ANRSC nr. 640/2022.

	În sensul prevederilor legale mai sus menționate precum și în sensul respectării clauzelor contractuale operatorul S.C. SOMA S.R.L. în fundamentarea solicitării de ajustare a următoarelor tarife: pentru activitatea de sortare/compostare/transfer s-a raportat la indicele prețurilor de consum total comunicat de către Institutul Național de Statistică pentru perioada de referință ianuarie 2023 – aprilie 2022, în procent de 108,24%, în raport cu fundamentarea precedentă aprobată. 
	Ținând cont de art. 54 alin. (4) din Ordinul ANRSC nr. 640/2022  în cazul procedurii de ajustare a tarifului/tarifelor, memoriul tehnico-economic justificativ se adaptează corespunzător la structura pe elemente de cheltuieli din fişa de fundamentare dedicată, prevăzută în anexele nr. 2 a)-2 i) la prezentele norme metodologice, cu specificarea perioadei de calcul pentru coeficientul de indexare cu evoluţia IPC total care se va aplica la total cheltuieli de exploatare, fără a fi necesare evidenţierea şi justificarea nivelului fiecărui element de cheltuieli.
Totodată art. 22 alin. (7) din Ordinul ANRSC nr. 640/2022 prevede faptul că structura pe elemente de cheltuieli din fişele de fundamentare prevăzute în anexele la prezentele norme metodologice este orientativă şi poate fi adaptată corespunzător, pentru evidenţierea unuia sau mai multor elemente de cheltuieli specifice activităţii respective şi/sau pentru introducerea/eliminarea unor elemente de cheltuieli determinate de modificările legislative privind impozitele, taxele şi contribuţiile sociale obligatorii reglementate de Codul Fiscal. 
În acest sens operatorul alături de solicitarea de ajustare a tarifului sortare/compostare/transfer  depune fișele de fundamentare și Memoriile tehnico-economice justificative la acestea, adaptate în mod corespunzător, valorile unitare propuse ale acestora fiind următoarele:

	[bookmark: _Hlk134606894]Activitate de salubrizare
	Total cheltuieli de exploatare (lei)*

	Total cheltuieli de exploatare ajustate cu IPC=108,24% (lei)
	Cantitate deșeuri reciclabile/biodegradabile/sticlă intrate în stația de sortare în anul 2022 (to)

	[bookmark: _Hlk134606913]Sortare deșeuri reciclabile
	5.644.318,15
	6.109.409,97
	9.105,18

	Compostare deșeuri biodegradabile
	2.530.133,17
	2.738.616,14
	8.508,79

	Transfer deșeuri de sticlă
	423.863,00
	458.789,31
	1.647,42



La totalul cheltuielilor de exploatare se adaugă cheltuieli de depozitare și CEC neajustate, în cuantum de 386.970,15 lei pentru sortare deșeuri reciclabile, 289.298,86 lei pentru compostare deșeuri biodegradabile, iar la suma rezultată se aplică cota de profit de 5%, rezultând tarifele propuse, astfel:

	Activitate de salubrizare
	Tarif propus (lei/to fără TVA)

	Sortare deșeuri reciclabile 
	749,16

	Compostare deșeuri biodegrabile 
	373,65

	Transfer sticlă
	292,41



Astfel prin aplicarea coeficientului de indexare cu evoluţia indicelui preţului de consum total (IPC total – 108,24%) la total cheltuieli de exploatare, raportat la cheltuielile cuprinse în ultima fișă de fundamentare care a stat la baza aprobării tarifului actual și raportate la aceeași cantitate de deșeuri intrate în stația de sortare/compostare Șura Mică, rezultă următoarele tarife propuse:

· [bookmark: _Hlk134533744]tariful pentru activitatea de sortare: 749,16 lei/tonă fără TVA 
· tariful pentru activitatea de compostare deșeuri biodegradabile: 373,65 lei/tonă fără TVA
· tariful pentru activitatea de transfer sticlă: 292,41 lei/tonă fără TVA

Aparatul tehnic al ADI “ECO” Sibiu, analizând prevederile:

· [bookmark: _Hlk134608164]art. 9 alin. (1) lit. g) din Legea serviciului de salubrizare a localităților nr. 101/2006  - „(1) În exercitarea prerogativelor acordate prin prezenta lege, autorităţile administraţiei publice locale au, faţă de operatorul serviciului de salubrizare, următoarele obligaţii: să aprobe ori să reducă/să refuze justificat, prin hotărâre, nivelul tarifelor activităţilor de salubrizare solicitate de operator;”
· art. 57 alin. (1) din Ordinul ANRSC nr. 640/2022 – „(1) Autoritatea deliberativă a unităţii/subdiviziunii administrativ-teritoriale aprobă tarifele pentru activităţile specifice serviciului de salubrizare sau, după caz, reduce ori refuză justificat aprobarea nivelului tarifelor propuse de operator, în termen de:
  a) maximum 70 de zile de la înregistrarea cererii de aprobare a tarifului/tarifelor, în cazul în care documentaţia este completă;
  b) maximum 60 de zile de la transmiterea de către operator a tuturor completărilor solicitate, în cazul în care în care au fost solicitate completări la documentaţia depusă, iar operatorul a transmis toate completările solicitate.”
· art. 63 alin. (1) din Ordinul ANRSC nr. 640/2022 – „(1) Adunarea generală a asociaţiei de dezvoltare intercomunitară, pe baza mandatului special primit de la unităţile/subdiviziunile administrativ-teritoriale membre, aprobă tarifele pentru activităţile de salubrizare sau, după caz, reduce ori refuză justificat aprobarea nivelului tarifelor la nivelul solicitat de operator, în termen de:
 a) maximum 100 de zile de la înregistrarea cererii de aprobare a tarifului/tarifelor, în cazul în care documentaţia este completă;
 b) maximum 60 de zile de la transmiterea de către operator a tuturor completărilor solicitate, în cazul în care în care au fost solicitate completări la documentaţia depusă, iar operatorul a transmis toate completările solicitate.
  (2) Termenele de la alin. (1) includ şi perioada necesară adoptării de către autorităţile deliberative ale asociaţiilor a hotărârilor privind acordarea mandatelor speciale reprezentanţilor acestora pentru a vota în adunarea generală a asociaţiei aprobarea tarifului/tarifelor.”
Față de cele anterior menționate, ADI ECO Sibiu consideră fundamentată solicitarea de ajustare a tarifelor propuse de operatorul S.C. SOMA S.R.L, astfel propun initierea unui proiect de hotărâre privind mandatarea primarului Comunei Sadu ca reprezentant al Comunei Sadu în Adunarea Generală a Asociației de Dezvoltare Intercomunitară “ECO” Sibiu să voteze “pentru” aprobarea ajustării tarifelor activității de sortare, compostare și transfer a Stației de Sortare si a Stației de Compostare Șura Mică și a Stației de Sortare Cisnădie.

SECRETAR GENERAL,

